ועדת העבודה, הרווחה והבריאות, כנסת 18, פרוטוקול מספר 412, 2011-01-25 13:00

חיים כץ: היום כ' בשבט, ה- 25 בינואר 2011, אני מתכבד לפתוח את ישיבת ועדת העבודה והרווחה.

חיים כץ: לפני זה אני אתנצל על האיחור, כנראה שבכנסת קשה לעמוד בלוחות זמנים כשיש דיונים טעונים והנושא – הצעת חוק הביטוח הלאומי תיקון מס' 123, הרחבת הזכאות לקצבת שאירים לאלמן, התשע"א 2010, של חבר הכנסת חיים כץ וחבר הכנסת דוד אזולאי.

חיים כץ: פרוטוקול מס' 412.

חיים כץ: כפי שאתם יודעים, הצעת החוק עברה בוועדה לקריאה שנייה ושלישית, הוגש רוויזיה והגיע האוצר.

חיים כץ: והגיע משה בר סימנטוב מהאוצר, וביקש להגיע לאותה מטרה בשינוי תקנות וביקש מאיתנו לא להעביר את הצעת החוק למליאה, ואנחנו אמרנו שאנחנו מוכנים לשמוע, בייחוד אחרי שהתברר לנו שבג"צ פסק שיש להשוות זכויות אלמן אלמנה בפנסיות, זאת אומרת שהקופות, שהעמיתים משלמים את הכסף זה בסדר, אבל כשהמדינה משלמת, אז זה כבר לא, אז כבר צריך לראות את זה באופן אחר.

חיים כץ: זה לא שהעמיתים, כשהאזרחים משלמים זה בסדר, שישלמו, אבל אם המדינה משלמת, אז צריך לבדוק את זה ואנחנו מצפים לשמוע מהאוצר איפה אנחנו חיים ומה הם מוכנים לעשות על-מנת לשפר את המצב היום, בזכויות של אלמן ואלמנה.

דב בארי: אני רכז ביטוח לאומי ורווחה באגף תקציבים משרד האוצר.

דב בארי: כפי שיושב-ראש הוועדה הזכיר לפני דקות אחדות, הגיע לסיכום מול סגן הממונה על התקציבים מר משה סימנטוב על הנושא הזה.

דב בארי: אנחנו מעוניינים לקדם את השוואת הזכויות הזו או שיפור התנאים של האלמנים, צריך להגיד, באמצעות תקנות של הביטוח הלאומי, שבסמכות שר הרווחה החדש כחלון.

דב בארי: התיקון שמוצע כרגע הוא בתוך מסגרת תקציבית שסוכמה עם יושב-ראש הוועדה.

דב בארי: אנחנו מציעים להוסיף, מעבר למבחן ההכנסות הקיים, לקצבת שאירים, לאלמן בלי ילדים, שכיום עומד על 57% מהשכר הממוצע.

דב בארי: עם ילדים אין לו מבחן הכנסות.

דב בארי: לאלמן בלי ילדים יש מבחן הכנסות של 57% מהשכר הממוצע.

דב בארי: אנחנו מציעים לתת לו תוספת של הכנסה משכר, הכנסה מעבודה והכנסה מפנסיה, אשר לא תיחשב כהכנסה לצורך מבחן ההכנסות ובכך להגדיל את האפשרות שלו לקבל קצבת השאירים, בנושא הזה.

דב בארי: אנחנו מציעים להגדיל את זה ב- 15%.

דב בארי: בואו נדבר על מספרים, כי זה מה שמעניין פה את הוועדה.

דב בארי: אם כיום מבחן ההכנסות עומד על 4,735 שקלים.

חיים כץ: לא מבין במספרים כאלה.

חיים כץ: אחוזים מהשכר הממוצע.

דב בארי: מ- 57% ל- 73%.

דב בארי: אני רק אסביר את המספרים.

חיים כץ: זה להגדיל ב- 16% לא ב- 15%.

דב בארי: נכון.

דב בארי: 16%.

דב בארי: זה אמור להיות 72%, בסדר, סליחה, טעות שלי.

חיים כץ: אז זה 72%, זה במסגרת העלויות המדוברת.

חיים כץ: תבדוק לי כמה זה 73%, במסגרת העלויות, 73%, משום שאמרת את מה שאמרת ועכשיו הורדת לי "מע"מ" ואני כבר לא מרגיש טוב.

דב בארי: אז כבוד היושב-ראש, אני מתנצל על הטעות שעשיתי.

דב בארי: שוב, מדברים, במצב הנוכחי 57% עומד על 4,735 שקלים.

דב בארי: אנחנו מציעים להעלות את זה ב- 15% שיגיע בחישוב זריז, אני בעצמי עשיתי את החישוב.

חיים כץ: פה יש גם את נועה וגם את וילמה, הן "תותחיות" בחשבון, איך שתעשה, מתקתקות לי ואומרות לי – הוא זייף.

דב בארי: 5,981 שקלים.

חיים כץ: קודם אמרת עובר את ה- 6,000.

דב בארי: כבוד היושב-ראש, אני אסביר.

דב בארי: 57% זה 4,735 שקלים.

דב בארי: אני מציע להעלות את זה ל- 72%, במסגרת העלויות שסוכמה אתך.

חיים כץ: כמה זה יוצא?

דב בארי: מגיע ל- 5,981 שקלים.

חיים כץ: אני רוצה 6,001.

דב בארי: 6,001 תחרוג.

חיים כץ: לא קרה כלום.

דב בארי: בכמה בדיוק, אני לא יודע.

חיים כץ: לא חשוב.

חיים כץ: תחזור לממונים שלך.

חיים כץ: בטח גם אי-אפשר לגמור את זה עכשיו, נכון?

דב בארי: לא.

חיים כץ: כמה זמן ייקח לביטוח הלאומי להביא לפה את התקנות?

קריאה: עד שלושה שבועות.

חיים כץ: עד שלושה שבועות?

חיים כץ: אנחנו היום עושים דיון בשבע בערב על המסלקה הפנסיונית, מאחר ואנחנו התחייבנו לנסות להעביר את זה עד ה- 31 לדצמבר.

חיים כץ: 31 לינואר זה במסגרת הטעויות של המשרד.

חיים כץ: עד ה- 31 לינואר 2011.

חיים כץ: אנחנו הולכים לעשות פה דיון, הערב.

חיים כץ: אני רוצה שגם פה, כשבאים נציגים של משרדים ממשלתיים, גם האוצר, גם הביטוח הלאומי, ומתחייבים על תאריכים, שהם יעמדו בתאריכים.

חיים כץ: זאת אומרת, שלושה שבועות מהיום, איזה תאריך זה?

דב בארי: ה- 15 לפברואר.

חיים כץ: ביום רביעי, ה- 16 לפברואר, תרשמי ביומן.

חיים כץ: כמה זמן אנחנו צריכים לאשר את התקנות שאתם מביאים אותם ודנים כבר עם הייעוץ המשפטי שלנו, רבע שעה?

חיים כץ: חמש דקות.

חיים כץ: רבע ל- 11, אישור תקנות, אישור תקנות לפי 6,001 שקלים.

קריאה: 6,001 שקלים הוא לא אחוז משכר ממוצע.

חיים כץ: 6,001 שקלים יעשו נגזרת וייראו איזה אחוז זה מהשכר הממוצע.

חיים כץ: וככה יעשו את השכר.

חיים כץ: לא פחות מ- 6,001 שקלים.

חיים כץ: והמספרים, כשכותבים אחוז מהשכר הממוצע, אפשר להגיד גם 72.47% מהשכר הממוצע.

חיים כץ: המחשב יודע לחשב את זה.

חיים כץ: אז אמרת שתיקחו את ה- 6,001 שקלים, יחלקו לשכר הממוצע, יראו את האחוזים, יגדירו אותם, אני בטוח שהמחשב במשרד האוצר יודע לעשות את זה, זה מחשבון של ארבע פעולות וזה ייתן לנו ב- 16 לפברואר, ב- 10:45, דיון של רבע שעה.

חיים כץ: חצי שעה.

חיים כץ: תרשמו לכם בעשר וחצי, 16 לפברואר, נקווה שנבוא ונגיד ובא לציון גואל.

חיים כץ: תודה רבה, הישיבה נעולה.